CELEX: 62010CN0033
Language: fi
Date: 2010-01-20 00:00:00
Title: Asia C-33/10: Kanne 20.1.2010 — Euroopan komissio v. Tanskan kuningaskunta

1.5.2010   
            
            
               FI
            
            
               Euroopan unionin virallinen lehti
            
            
               C 113/16
            
         Kanne 20.1.2010 — Euroopan komissio v. Tanskan kuningaskunta
   (Asia C-33/10)
   2010/C 113/24
   Oikeudenkäyntikieli: tanska
   
      Asianosaiset
   
   
      Kantaja: Euroopan komissio (asiamiehet: A. Alcover San Pedro ja H. Støvlbæk)
   
      Vastaaja: Tanskan kuningaskunta
   
      Vaatimukset
   
   
               —
            
            
               todettava, että Tanskan kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (1) 5 artiklan 1 kohdan mukaisia velvoitteitaan, koska se ei ole toteuttanut kaikkia tarvittavia toimenpiteitä varmistaakseen, että kaikki luvat tarkistetaan uudelleen ja tarvittaessa ajanmukaistetaan viimeistään 30.10.2007
            
         
               —
            
            
               Tanskan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 5 artiklan 1 kohdassa jäsenvaltiot velvoitetaan totetuttamaan toimenpiteitä suorittaakseen olemassa olevien laitosten lupa- ja/tai uudelleentarkistusmenettelyn 30.10.2007 mennessä. Määräaikaa sovelletaan poikkeuksetta, eivätkä jäsenvaltiot siten voi direktiivin mukaan vedota erityisiin olosuhteisiin tämän säännöksen noudattamatta jättämisen syynä.
   Se, että Tanska on toteuttanut toimenpiteitä kaikkien direktiivin 5 artiklan 1 kohdan noudattamista koskevien jäljellä olevien asioiden loppuun käsittelemiseksi vuoden 2009 aikana, ei riitä. Myöskään 1.1.2007 toteutetusta kuntauudistuksesta johtuville viivästyksille ei voida antaa merkitystä arvioitaessa sitä, onko Tanska noudattanut direktiivin 5 artiklan 1 kohdan mukaisia velvoitteitaan. Määräaika lupien myöntämiseen laitoksille päättyi 30.10.2007, ja siitä oli ilmoitettu jäsenvaltioille jo 22.9.2005 päivätyllä kirjeellä. Tanskalla on siten ollut useita vuosia aikaa toteuttaa direktiivin noudattamisen edellyttämät toimenpiteet.
   Tanska ei ole kiistänyt lupaehtojen noudattamatta jättämistä olemassa olevien laitosten osalta. Koska näin ollen on kiistämätöntä, että vähäistä suurempi osa Tanskan kaikkiaan kahdeksasta laitoksesta on edelleen toiminnassa ilman direktiivin säännösten mukaista lupaa, Tanska on rikkonut direktiivin 5 artiklan 1 kohtaa.
   
      (1)  EUVL L 24, s. 8.